Konstantin Abramenko

Konstantin Maksimoviç Abramenko (; ) — daha çox "Dyadya Kostya" kimi tanınan SSRİ və Azərbaycan idman xadimi, məşqçi. "Azərbaycan SSR əməkdar məşqçisi" və "Əməkdar bədən tərbiyəsi və idman işçisi"."Bədən tərbiyəsi və idman işçilərinin bir qrupuna "Azərbaycan SSR əməkdar bədən tərbiyəsi və idman işçisi" fəxri adı verilməsi haqqında" Azərbaycan Sovet Sosialist Respublikası Prezidentinin 31 yanvar 1991-ci il tarixli, 153 nömrəli Fərmanı  

 Həyatı 
Konstantin Abramenko 15 noyabr 1923-cü ildə Gəncədə anadan olub. Gənc yaşlarında Gəncə dəmir yolu sistemində adi qaynaqçı kimi çalışıb. O dönəmlərdə futbola həvəsi olan Abramenko, uşaqları düşünərək, elə vağzalətrafı mikrorayonda öz gücü və vəsaiti ilə "Lokomotiv" adlı kiçik stadion qurub. Onun yetirmələri sırasında Maşalla Əhmədov, Asif Əliyev, Mehman və Füzuli Allahverdiyev qardaşları, Əli Rəhimov, Xaliq Mərdanov, Mahmud Qurbanov, Cavid Əhmədov, Rövşən Əhmədov, Anar Kələntərov, Fazil Pərvərov, Yunis Hüseynov və Ceyhun İmamquliyev kimi futbolçular var.

Konstantin Abramenko 28 noyabr 2005-ci ildə Gəncədə vəfat etmişdir. Gəncə Fəxri Xiyabanında dəfn edilib.Unudulmuş Abramenkoyla bitən era - LAYİHƏ. futbolinfo.az, 21.04.2016 .

 Ailəsi 
Bir qızı var. O da atası vəfat etdikdən sonra evi satıb, Rusiyaya, qohumlarının yanına köçmüşdür.

 Mükafatları 
 Azərbaycan SSR əməkdar məşqçisi: 1981
 Azərbaycan SSR əməkdar bədən tərbiyəsi və idman işçisi: 1991

İstinadlar

 Xarici keçidlər 
 Konstantin Abramenkonun məzarı

Kateqoriya:Rusəsilli azərbaycanlılar
Kateqoriya:SSRİ futbol məşqçiləri
Kateqoriya:Azərbaycan futbol məşqçiləri
Kateqoriya:Fəxri xiyabanda dəfn olunanlar (Gəncə)
Kateqoriya:Azərbaycan SSR əməkdar məşqçiləri
Kateqoriya:Azərbaycan SSR əməkdar bədən tərbiyəsi və idman işçiləri